Hoekom het U my so warm gemaak en my vrou so koud? - Gesonde Seks Blog
Here, hoekom het U die man gestraf met sy hoë seksdrang? Ek weet op die huwelikskamp het hulle geleer seks is 'n goddelike geskenk, maar sekerlik net as dit aan jou vrou ook geskenk is. Wat maak ek met dit op my eie? Hoe is dit 'n geskenk as ek voel my vrou reageer slegs uit plig?
Ek wil ook begeer word. Ek wil ook geliefd wees. Ek wil ook een wees met my vrou. Ek wil ook hê sy moet my wil hê. Ek is mos nie dom nie, al hou ek myself so soms, ek weet wanneer sy haar huweliksplig eer. Hoe is dít veronderstel om 'n goddelike geskenk te wees? Moenie my verkeerd verstaan nie, Heer. Dit is nie iets wat ek bereid is om te weier op beginsel nie. U het my tog so geskape? Die drang tot seks is menslik. Manlik?
Hierdie is mos 'n resep vir moeilikheid. Die man altyd lus en die vrou onder huweliksplig. Maar Here, daar is so baie vrouens daar buite wat ook lus lyk. Ek weet dit is net 'n lokval. Dit moet wees, of het ek met my huwelik in die slaggat getrap? Dalk is seks net 'n wapen van die vrou om 'n man te vang en gebruik vir haar eie moederlike instink. Ek weier om te glo seks is net vir voortplanting. Waarom het U dit dan so lekker gemaak dan? Ek weet as my vrou net eers die lekker van seks smaak, sal sy dit net so begeer soos ek. Maar daar bly min van my Casanova ego oor.
Ek lees in Hooglied hoe sy beminde skryf hoe sy na hom verlang. Hoe sy hom nooi om van haar keurig tuin te kom eet. Hoe haar man se soene vir haar beter is as enige soet wyn. Ek kan nie U perfekte goeie plan twyfel nie. Ek wil glo U het seks vir die mens gegee as 'n geskenk. Maar ek wil dit in my huwelik ook hê. Ek wil hê dat my vrou dit ook moet kry.
Here, ek besef dat ons in 'n afwaartse spiraal vas gevang is. Ek kan selfs voel hoe my eie seks drang, al hoewel dit nog daar is, al hoe minder begeerbaar word. Hoe is dit moontlik om seks te wil hê sonder om te voel dat jy dit wil hê? Vir my is dit heel eenvoudig: Huweliksplig-seks maak my onbegeerbaar voel.
Die voordele van masturbasie vir die tiener- seun ...
Hoe kan 'n mens gesonde seks hê as 'n mens so voel...
theology Die Stripshow produksie verkrag scripture verse religion skei Vadersdag rape jaloesie pornografie Porn vergifnis skreeu emosies seksuele misdaad libido Ontbyt in die bed en Seks in die kombuis social media Congratulations Wat Adam my van Seks geleer het kieswetter kinders verslawing Die Naakte Feite cheating seksvoorligting Masturbasie seks lus ouerskap seks premature ejakulasie paklase egskeiding CUM boekwinkels vrese selfbeeld orale seks bly kalm Kommunikasie puberteit verkragting blow job Gesonde Huwelik affair lae libido Boeke stilstuipe selfbewus Thank You molestering intimiteit Tieners Mentorskap e-Kursus